Poštovani delegati, vaše ekselencije, poštovani gosti, predstavnici sredstva javnog informiranja, sve vas ljubano pozdravljam i otvaram 21. sjednicu Doma naroda Parlamentarne skupštine Bosne i Hercegovine. Na današnjoj sjednici prisutno je 14 delegata. Od toga 5 iz bošnjačkog naroda, 4 iz reda hrvatskog naroda, 5 iz reda srpskog naroda, dakle, gospodin Branko Zrno nije prisutan na današnjoj sjednici, a ja bih njegov izostanak opravdao. Hvala lijepa. Za ovu sjednicu predlažem sledeći dnevni red: 1. Prijedlog zakona o izmjenama i dopunama Izbornog zakona Bosne i Hercegovine, prvo čitanje, predlagač je Izborna komisija, i 2. Izbalansiranost kadrova u instituciji Bosne i Hercegovine, po nacionalnom principu. Ja ovdje želim napomenuti da je ovo dnevni red koga smo mi, u stvari postavili na prethodnoj sjednici i, kazali smo da Izborni zakon trebamo pustiti u raspravu i pokušati ga usvojiti do današnjeg dana, jer je to bila potreba radi donošenja odluke o izborima i očekivali smo da će Predstavnički dom na jučerašnjoj sjednici imati raspravu o ovom zakonu, što se nije desilo. Htjeli smo, dakle, da naš dom ne bude u situaciji da zakasni sa donošenjem odluke i da ti izbori ili da taj proces oko izbora bude poremećem, zbog toga, što, eventualno ovaj dom ne bi donio taj zakon. Druga tačka dnevnog reda, također, je izdefinisana na posljednjoj skupštini, jer smo na zahtjev gospodina našeg kolege gospodina Šiljegovića kazali da će njegovo pitanje i rekli smo to da će biti na prvoj sjednici, koja se održava poslije one prethodne.To je, dakle, današnja sjednica. Evo, ja sad otvaram raspravu o prijedlogu dnevnog reda. Javlja li se neko za riječ po osnovu ovog dnevnog reda? Ima li primjedbi? Ima li prijedloga za izmjenu i dopunu? Dakle, nema. Sada ćemo staviti na glasanje dnenvi red. Glasajte sad. Dakle, dnevni red je usvojen sa ukupno je glasalo 31 za i 1 je bio suzdržan. Hvala lijepo. Dakle, prva tačka dnevnog reda je 2 Ad.1. Prijedlog zaona o izmjenama i dopunama Izbornog zakona Bosne i Hercegovine, prvo čitanje, predlagač je Izborna komisija U skladu sa zaključkom Doma naroda usvojoenim na 20.sjednici Doma naroda, održanoj 6. aprila 2004. godine, danas razmatramo Prijedlog zakona o izmjenama i dopunama Izbornog zakonoa BiH. Ovo je prvo čitanje. Predstavnički dom je, kako sam rekao nije razmatrao ovaj zakon. Dakle, vodi se rasprava o neophodnostima i načelima na kojima je zakon utemeljen. Otvaram raspravu i molim, ko se javja za diskusiju? Gospodin Filipović.
Da, ovoo je prvi put dok se mi malo naviknemo ... rad u ovoj sali kao u drugom mandatu, dok se samo malo naviknemo na tehniku koja je kod nas. Ja bih htio pozdraviti sve nazočne i reći da je maloprije završena sjednica 22. sjednica Ustavno-pravne komisije. Mi smo kao nadležna, mjerodavna komisija raspravljali o Prijedlogu zakona o izmjenama i dopunama Izbornog zakona BiH, či je predlagatelj Izborna komisija BiH. Malo ste nas čekali, ali bilo je razloga za to, sve se nešto dogodilo u nekakvim brzim rokovima, nešto bilo je i ne očekivanih nekih poteza, ali, evo zbog želje da dovedemo sve do kraja na dostatan način, vjerujem da će biti prihvaćena naša isprika zbog produženog rada Ustavno-pravne komisije. Dakle, raspravljali smo kao mjerodana komisija, kao nadležna komisija, na kojoj smo imali i raspravu o tri predložena amandmana na Prijedlog izmjena i dopuna Zakona na članak 39. na članak 40. i jedan koji se odnosi na prijelazne i završne odredbe. Dugo smo vodili raspravu o tim amandmanima, posebno o amandmanu na članak 40. iz Prijedloga izmjena i dopuna koji se odnosi na izvorni članak 16.4., govori se o redefiniranju ranijeg članka zabrane političke promidžbe. I, jedan i drugi i treći amandman je podržao ovlašteni predlagatelj, nazočna gospođa iz Izborne komisije, s tim što smo odlučili ne izjašnjavati se o amandmanima zbog vrlo bitne odredbe, dakle, biramo u jedan članak koji regulira prava medija naplatiti ili ne naplatiti izbornu promidžbu. Izbori su pred nama lokalni.Taj amandman na prijelazne i završne odredbe, čini mi se neće biti sporan, odnosi se na to da se poglavlje, koje regulira to je poglavje XVI primjenjuje u ovim lokalnim izborima. Nažalost, čuli smo još jednu stvar, a to je, da će danas biti objavljena odluka o raspisivanju lokalnih izbora, čime, ovo o čemu mi sad govorimo da se ne prihvati ovaj amandman o prijelaznim i završnim odredbama, pod uvjetom da to okončamo parlamentarnu proceduru ne bi bio primjenjiv. Neće još moći biti primjenjiva jedna druga odredba iz Prijedloga zakona o izmjenama i dopunama Izbornog zakona, jer izbori se provode po ranijem zakonu. O tome ćemo, vjerojano čuti nešto više od nazočne gospođe Korać. Dakle, u odnosu na ovu okolnost da se mi nismo, da smo mi raspravljali, ali da nismo okončali raspravu o amandmanima, nismo se izjasnili, bez obzira što smo dobili pozitivno mišljenje ovlaštenog predlagatelja, to je, odnosi se na stavak 2. jednog amandmana, koji govori o javnim elektronskim medijima i na način kako je tim amandmanom predviđeno. Dakle, ostavljamo sbi vremena, uz dopuštenje ovog doma da se kandidiran zahtjev Ustavno- pravne komisije ovom domu da nam produži vrijeme za amandmansko djelovanje na ovaj prijedlog zakona, kako bismo na sljedećoj sjednici Komisije, o kojoj ćete biti u roku obaviješteni od strane tajnika Komisije, mogli raspraviti i ovo što nismo mogli definirati, jer smo željeli postići konsenzus oko amandmana koje prihvaćamo na Izborni zakon. Dakle, 3 molimo da se, da nam Dom produži taj rok amandmanskog djelovanja, to nam Poslovnik omoguoćuje uz vaše odobrenje i zbog specifičnosti ovog pitanja da napravimo još odeđene kontakte sa ovlaštenicima iz medijskih elektronskih, iz elektronskih medija, dakle, Federalne televizije, Televizije RS-a i državne televizije, jer smo sve što je pitanje do sdada u raspravi u radnoj grupi i na Ustavno-pravnoj komisiji, čini mi se da smo ispeglali da tako podredim tu riječ adekvatnu normu koja zadovoljava preko stotinu elektronskih medija u privatnom vlasnilštvu u BiH. Dakle, time bih ja i završio ovo svoje izlaganje. Dakle, shvatio sam da ćemo samo voditi raspravu i da će to biti prvo čitanje danas. Dakle, mi ne moramo žuriti. Imamo sasvim dovoljno vremena, ali da svojom raspravom, svojim odlukama, dakle, i što prije odlukom na Ustavno-pravnoj komisiji i jednoj i drugoj potaknemo da se čim prije okonča, bar oko ovog zakona, pa i oko drugih koje nismo stigli, oko ovog zakona da se okonča parlamentarna procedura, da se donesu izmjene i dopune Izbornog zakona, kako bi to, bar bi bilo primjenjivo na one, na koje se odnosi ovaj članak 16.4. iz izvornog teksta, odnosno člana 40. iz izmjena i dopuna ovog zakona. Hvala lijepo.
Hvala gospodinu Filipoviću. Ja bih molio gospođu Korać, kao predstvnika predlagača, evo čuli smo gospodina Filipovića, koji je izašao sa jednim prijedlogom, da li predlagač ima primjedbi na ovakav prijedlog i šta predlagač kaže. Izvolite. Moramo vas snimiti.
Poštovano predsjedništvo, poštovani zastupnici, Predlagač zakona o izmjenama i dopunama Izbornog zakona je podržao prijedlog gospodna Halida Genjca da se omogući još jedan vremenski period za amandmansko djelovanje, budući da danas u pet sati ide zvanično objva lokalnih izbora, tako da podržava i stav koji je iznio gospodin Filipović kao predsjedatelj Ustavno-pravne komisije. I, samo, vrlo kratko replika gospodinu Filipoviću, predlagatelj nije podržao nego se ne protivi vašem amandmanu.
Javlja li se još neko oza diskusiju. Ja mislim gospodine Genjac, izvolite.
Možda malo još samo da se pojasni situacija. Dakle, mi na današnjoj sjednici imamo na dnevnom redu Prijedlog zakona o izmjenama i dopunama Izbornog zakona u prvom čitanju. Ova današnja sjednica je zakazana u jednom hitnom roku i namjera je bila ovog doma i na prošloj sjednici da se i komisijska faza i prvo i drugo čitanje zakona završi u roku, koji omogućava da se izmjene Izbornog zakona završe na dan objave izbora, a dan objave izbora je današnji dan i on će uslijediti vjerovatno u narednih dva sata. Sve ono što se usvoji do dana objave izbora, može se primjenjivati na izborima. Ono što se ne usvoji, naravno ne može se, jer to je praksa i to je pitanje Izbornog zakona. 4 Iz navedenih razloga, mi smo imali zaključak koji smo usvojili na prošloj sjednici. Ustavno-pravna komisija je, uz određene napore pstigla to da se sjednica održi u toku današnjeg dana.Dom je zakazao svoju sjednicu u toku današnjeg dana i time su ispunjene pretpostavke da dom naroda ispuni jedu vrlo važnu obavezu, da se izmjene Izbornog zakona izvrše na način da se uvaže postojeći zakon u međuvremenu donesen u BiH, prije svega Zakon o manjinama itd. Dakle, Dom naroda je ostvario pretpostavke da se osigura ta mogućnost da se izbori održavaju u skladu sa pozitivnim propisima, koji su usvojeni i na način da se preporuke Vijeća Evrope uvaže. Nažalost, iz razloga u koji ja neću da ulazim, Predstavnički dom nije do današnjeg dana osigurao navedene pretpostavke i pošto do današnjeg dana nije na sjednici Predstavničkog doma bio ovaj zakon, a ni Ustavno-pravna komisija Predstavničkog doma nije taj posao završila, dakle, sasvim je evidentno da se na Predstavničkom domu sa današnjim danom ne može ovaj zakon usvojiti. Pošto je zakon važeći samo ako se usvoji na oba doma, a mi mogli bi, eventualno, sada na Domu naroda usvojiti, sa aspekta primjenjivosti na predstojeće izbore to bi bilo kao da nije usvojen zakon. Ustavno-pravna komisija je vodila iscrpnu raspravu o nekim amandmanskim rješenjima. Uglavnom su ta rješenja podržana ili je ukazano na potrebu da se pobljšaju rješenja u Prijedlogu zakona o izmjenama Izbornog zakona, ali, uvažavajući sve ove navedene okolnosti i uvažavajući potrebu da se ta rješenja još dodatno izbruse, učine kvalitetnijim u jednom vrlo suptilnom području kao što je političko oglašavanje u elektronskim medijima, predložili smo i tražimo da zamolimo ovaj dom da se podrži ovaj zakon, da se amandmanska faza produži do naredne sjednice Ustavno-pravne komisije, kako bi se, eventualno još neki amandmani mogli podnijeti, kako bi se donekle u primjerenijoj, relaksanijoj atmosferi moglo raspravljati o tim i podnošenjima amandmana i samim amandmanima. Još samo, ne postoje pretpostavke da mi zakon u prvom čitanju danas razmatramo i, eventualo usvojimo, a ovo za komisijsku fazu i za drugo čitanje, ja mislim da je sasvim razložno i da će naći podršku i na ovom domu. Samo da još napomenem, dakle, mada to zadire donekle i tiče se i prvog čitanja i drugog čitanja, pitanje političkog oglašavanja, plaćenog političkog oglašavanja u elektronskim medijima, koji je vrlo važno pitanje, moguće je riješiti nakon razgovora i sa predstavnicima Izborne komisije, na način da bude primjenjivo na općinskim izborima, koji će se održati ove godine i u uslovima usvajanja za nekih narednih 15 ili 20 dana zakona na oba doma. Iz jednostavnog razloga što ta kampanja plaćenog političkog oglašavanja vodi se dva mjeseca, odnosno 60 dana prije izbora sa nekim elementima koji su dodatno pojačani zadnjih 30-tak dana pred izbore i ne postoji potreba priprema koje je potrebno regulisati sa današnjim danom kao što je priprema glasačkih listića, priprema izgleda glasačkih listića, procedure prijave kandidatskih lista itd. sve ono što je potrebno usvojiti sa današnjim danom, da bi se mogao taj proces pripreme odvijati. Dakle, može se reći donekle srećom ostaje ta mogućnost da se ova oblast, koja je u dosadašnjem Izbornom zakonu dila defektno riješena. U Prijedlogu izbornog, izmjena Izbornog zakona riješena, ali ne u punoj mjeri najkvalitetnije i sa ponuđenim amandmanima, sa namjerom koliko je moguće da se bolje riješi. Dakle, postoji mogućnost da se ta oblast plaćenog političkog oglašavanja u elektronskim medijima u ovom roku koje sam naveo usvoji i da bude primijenjena na općinskim izborima, što je vrlo značajno i za medije, ali i za integritet izbornog procesa pogotovo. To je, nekoliko, više 5 pojašnjenja ili dodatnih elemenata da svatimo u kom smo trenutku i u kojoj smo poziciji i govoreći o zakonu u prvom čitanju, ja, dakle, smatram da je zakon pošao od kvalitetnih pretpostavki, da se postojeća zakonska rješenja implementiraju i impliciraju na Izborni zakon, da postoji potreba da se ta rješenja usaglase i u Izbornom zakonu, postoje određena tehnička pitanja, koja je potrebno riješiti i u Izbornom zakonu dodatno i postoji ovo pitanje zastupljenosti manjina u općinskim vijećima i ovo političko oglašavanje, dakle, sve su to segmenti koje Zakon o izmjenama Izbornog zakona ima ambiciju da što je moguće bolje riješi. U svakom slučaju ih rješava. Iz tih razloga, ja smatram da zakon, Prijedlog zakona o Izbornom zakonu u prvom čitnju treba podržati i, naravno, također očekujem da će ovaj dom podržati da se ova komisijska faza produži, kako bi se što kvalitetnije amandmani u narednih nekoliko dana podnijeli i da konačno pristupimo i usvajanju Zakona u drugom čitanju. Hvala.
Hvala gospodine Genjac. Javlja li se još neko za diskusiju? Izvolite. Ja se izvinjavam. Napravio sam ja jednu grešku. Na redu je gospodin Jukić, pa onda Tomo Limov. Izvolite gospodine Jukiću.
Gospodine predsjedavajući, cijenjene kolege, predstavnici Vijeća ministara, cijenjeni gosti, Ovo je jedna situacija, u kojoj, ja mislim, da mi nismo nikako željeli, međutim, ona se dogodila, dogodila se situacija da nećemo biti u prilici napraviti u zadanom, datom roku koji danas ističe izmjene i dopune Izbornog zakona BiH. Ja smatram da ovo nikako nije dobro, ali isto tako ja usudim se reći da zato nije odgovoran, Dom naroda nije odgovoran za ovo stanje. Je li ovo moglo biti drugačije, odnosno da bude sve po planu i da se ovo usvoji sve u roku, a mislim da jeste, ali, evo, nažalost to se nije dogodilo. Ja sam, naime, skeptičan malo i po pitanju objašnjenja ovog dijela da će se pogavlje XVI ovog izbornogo zakona, koje je naknadno kad usvojimo izmjene i dopune i za ovog današnjeg dana, dakle, izvan roka, odnosno datum objave izbora da će se moći ono primjenjivati izmjene i dopune. Ja ne znam na čemu se to temelji, ako je osnovni princip, koji je prihvaćen i koji kaže da se izbori provode na osnodvu zakona koji vrijedi u trenutku objave izbora. Nije mi jasno, ali, evo, neću se upuštati u detalje. Ja sam htio govoriti oko nekih drugih stvari. Vrlo konkretno, zapravo o izbornom zakonu i, recimo, ono što meni ovdje u Izbornom zakonu nije jasno, a to je izbor predstavnika nacionalnih manjina, pa sam htio to potražiti u obrazloženju i baš fali obrazloženje tog dijela, opet vrlo interesantno. Naime, nije mi jasno, ne znam da li je drugima jasno, govori se ovdje da je postotak od 3% kaže se u članku 13. točka 14. pripadnici svih nacionalnilh manjina u BiH imaju pravo birati svoje predstavnike u općinska vijeća skupštine općina. Pripadnicima svih nacionalnih manjina, koji u ukupnom broju stanovništva općine sudjeluju do 3% stanovništva, garantira se najmanje jedno mjesto odlukom vijeću skupštine općine, to je bio drugi stavak. Treći stavak kaže: Pripadnici svih nacionalnih manjina koji u ukupnom broju stanovništva u općini sudjeluju u ukupno preko 3% stanovništva, gatrantira se najmanje dva mjesta dva mjesta u općinskom vijeću skupštine općine. Ovaj treći stavak mi je inekako jasan, međutim, drugi nije nikako.Dakle, govori se do 3%, a koji je donji postotak sudjelovanja, odnosno broja stanovnika nacionanih manjina, znači svih i to mi je jasno, ali koji je to donji prag. Ja smatram da je ovo nepreciznoi da daje, ostavlja prostora za jednu veliku proizvoljnost 6 i ne znam ni ja tumačenje na način kako to ide.Evo, gospodin kolega Radovanović govori da je to jedan, teoretski mislim da je to ipak preveliki ekskluzivitet da, ipak, samo jedan je dovoljno da bude da ima mjesta, ne znam ni ja ako ima deset-dvadeset ili trideset ili maksimalno 35 vijećnika, ako ima samo jedan stanovnik, znači, te općine, te izborne jedinice da odmah o ovom zakonu se osigurava njemu sudjelovanje u članstvu, odnosno da bude član općinskog vijeća. Mislim da ovo treba precznije normirati i urediti, naročito mi smeta što fali obrazloženje ovog članka, bar ga ja nisam dobio u svojim materijalima. Smatram da je dobra odluka, ipak, ovo nije na vrijeme kao materijal bilo pripremljeno. Nije na vrijeme nama dostavljeno, nije bilo vremena dovoljno za rad komisija i ja mislim da, evo, uz moje žaljenje što danas to nećemo uspjeti uraditi kako je bilo planirano, smatramo da stvarno nije bilo ovih deset dana nije bilo dovoljno vrijeme i dovoljno vremena da ovo kvalitetno proučimo. Istina ovdje od ovih četrdesetak i šest amandmana, većina zapravo nisu previše ni bitni, ponekad se radi i o tehničkim popravkama itd. međutim, neki od ovih amandmana su izuzetno bitni i važni. Ponovit ću, izuzetno bitni i važni, evo ovaj članak u medijima je vrlo važan, izuzetno važan i vrlo je bitno kako ćemo se mi odrediti po pitanju medija. Dakle, jedan je pristup da nema ograničenja, a šta on znači, znači da bi oni koji imaju novce mogli biti neograničeno vrijeme prisutni u medijima. Drugi je pristup da, recimo, ograničimo to vrijeme koje se može kupiti. Plaćeni oglas znači kupnja. Kupiti vrijeme u javnom mediju, odnosno u elektronskom mediju. Javnom ćemo nekako regulirati, međutim pitanje je i privatnih, a ne zaboravimo da je pitanje privatnih medija oglašavanje u njima vrlo bitno i važno, jer neki od privatnih medija imaju pokrivenost u BiH na dvije trećine teritorija pa čak i više, a to znači, vrlo, vrlo veliku pokrivenost i onda stvarno onaj ko ima novce, ako to ne odredimo na pravi način imao bi prilikubiti u medijima, istina u privatnim, ali, ipak u medijima, koji koriste jedno javno dobro koneciju, pravo na emitiranje u ovom prostoru itd. bi imali puno veće šanse od onih koji bi imali i koji imaju značajno manja i skromnija sredstva za finansiranje svoje kampanje za svoju promidžbu. Zato smatram da su ovo, evo ova dva pitanja što sam ja potencirao vrlo važna pitanja i smatram da je dobro da se kad već ne možemo uhvatiti ovaj rok koji smo bili zadali sami sebi, malo istina ambiciozno i od nas da smo tako bili zamislili, ali ipak smo bili spremni evo i na tako nešto, ali to se nije dogodilo, znači, dobro je da danas odlučimo da produžimo rok za rad ove nadležne komisije povjerenstva i da mi imamo više vremena za djelovati amandmanski na ovaj predloženi tekst izmjena i dopuna Izbornog zakona BiH. Evo, ovo je moje par načelnih primjedbi i nekoliko detalja o kojima ćemo morati svakako povesti računa u ovih narednih koliko će to trajati već, neću ni prognozirati vremenu i onda ćemo dobiti kvalitetnije, kvalitetnija rješenja ovog zakona o izmjenama i dopunama Izbornog zakona BiH. Zahvaljujem na pažnji.
Gospodin Limov, vi ste na redu.
Hvala lijepa gospodine predsjedatelju, mada sam mislio da je manje bitno, dakle, s obzirom na situaciju u kojoj se nalazimo gospodine predsjedatelju naravo da ćemo svi prilagoditi i svoje diskusije. Ja ću se izravno izjasniti o načelima ovog zakona, ali prije toga želio bih reći da sam na zadnjoj sjednici upozorio na ove rokove i meni je drago da je Dom naroda učinio sve da u današnjem roku, dake, da danas odradimo ovaj posao koji je vezan za sazivanje ovih izbora na jedan, jer je danas 170-ti dan koji je zakonom odrežen i taj dio ne možemo dirati. Naravno, u tom smislu želim reći da sam pripravan i u oba čitanja izjasnit ću se o ovom zakonu, naravo, prihvatajući prije svega njegovu ustavnu utemeljenost, to je došlo do izražaja, što sam ispoljio i na samoj sjednici Ustavno-pravne komisije, ali i temeljna 7 nlačela na kojima je baziran ovaj zakon. Želim prije svega izraziti žaljenje što određene stvari koje smo, inače, obvezni po međunarodnim konvencijama, a u svezi sa nacionalnim manjinama, nećemo moći implementirati na jesenjim izborima. Volio bih da sam pogrešno shvatio, ali tako sam shvatio i predlagatelja, tako da, naravno, nikad nije kasno, međutm, zaista je prava šteta što ovo nećemo moći oživotvoriti u praksi, jer smo to bili u obvezi, sukladno zakonu o zaštiti prava pripadnika nacionalnih manjina, koja smo donijeli krajem prošle godine i u kojima je jasno precizirana ova obveza, a i kažem s obzirom na obveze koje koje proističu iz međunarodnih konvencija, to smo trebali učiniti. Ovaj primjer pokazuje da, naravno razumijevam ovaj zakon kao svojevrstan, kao reformski zakon, dakle u kontekstu sveukupnih reformi, ali ovaj primjer pokazuje da u procesu reformi moraju na odgovarajući način svi sudionici odraditi svoj dio posla u predviđenim rokovima, posebice kad je to vezano kao što je u ovom slučaju za točno određene termine. Naravno, ova situacija u kojoj smo se našli pokazuje samo dosljedno poanšanje članova komisije, zajedničke komisije koja je, inače, trebala u određenom roku uputiti nam ovaj zakon, jer smo danas saznali da neki od njih nikad se nisu pojavili u radu te komisije. Mene raduje da se to ne odnosi na članove Doma naroda, ali me žalosti zbog činjenice, da, ipak, ne možemo odraditi svoj dio posla il, naravno da podržavam onaj prijedlog koji je gospodin Filipović iznio ispred nas članova Ustavno- pravne komisije i nadam se da ćemo oko toga postići konsenzus da se da jedno poslovničko dodatno vrijeme, koje će omogućiti da interveniramo još cjelovitije i kvalitetnije u odnosuo na tekst zakona koji je na dnevnom redu. Želi o bih samo gospodine Jukiću skrenuti pozornost da, imajući na umu opredjeljenje da osiguramo odgovarajuća prava nacionalnih manjina, sigurno ne trebamo se bojati, tu nećemo presoliti da tako kažem, jer nam praksa pokazuje da su nam pripadnici nacionalnih manjina zaista na ne odgovarajući način u sveukupnim institucijama u koje se ulazi, sukladno rješenjima i ovog izbornog zakona nedovoljno zastupljeni i u tom smislu, ja, dakle, podržavam ovo ovakvo opredjeljenje, prem da bi dobro bilo tamo gdje ima više nacionalnih manjina, eventualno razmisliti o pravcima rješavanja, koja je nagovijestio i pretpostavljam da će i gospodin Jukić u tom smislu dati doprinos, tako da kad dođemo do te faze, nakon petnaestak dana ili možda prije sigurno da ćemo svi moći iznijeti svoje mišljenje o tome. Dakle, još jednom podržavam u prvom čitanju ću dati podršku ovako koncipiranom zakonu. Hvala lijepo.
Hvala lijepo. Za riječ se javio gospodin Hasan Čengić.
Gospodine predsjedavajući, uvaženo predsjedništvo, poštovane kolege, članovi Vijeća ministara, poštovani prisutni, Koristim priliku da se zahvalim kolegli Doma da je odlučio da danas 15. aprila, prije 17 sati zakaže ovu sjedicu i stavi ovu tačku dnevnog reda na razomatranje ovog našeg doma. Smatram da je to dobar znak, dobra gesta raspoloženja i odnosa ovog doma prema ovom pitanju. Istovremeno, želim izraziti svoje duboko nezadovoljstvo i protest zbog činjenice da danas do ovog časa nemamo usvojen ovaj zakon koji je, izuzetno važan zakon. Dakle, ne samo za naše međunarodne obaveze, koje smo preuzeli nego i za naše unutarnje odnose.U tom smislu smatram da je nedopustivo da danas razgovaramo o tome da smo ovdje kao dom 8 svi raspoloženi da nađemo rješenje, da tražimo i nađemo rješenje i da smo istovremeno kao dom Parlamentarne skupštine apsolutno nemoćni da promjenimo stanje u kojem smo se našli. Smatram da je ovo vrlo ozbiljan udar na poziciju BiH prema međunarodnim obavezama i vrlo ozbiljan udar na sve ono o čemu smo govorili i zašto smo se javno deklarirali. Smatram da je ovo nedopustivo i smatram da tom smislu treba danas da se pokrene pitanje utvrđivanja odgovornosti, čini mi se ovaj put prije svega unutar Parlamentarne skupštine BiH za činjenicu da ovaj zakon danas nije usvojen. Zašto ovo govorim? Prvo, nisam pravnik i danas i, ako izuzetno cijenim tru struku, danas skoro da bih rekao hvala bogu da danas nisam pravnik i da ne moram tumačiti stavove i pozicije koje trenutno imamo i situaciju u kojoj se nalazimo. Na jednoj strani smo čuli da su nadležni organi entiteta prihvatili odluku da se općinski načelnici biraju direktno, što je novina i što nije bilo predviđeno dosadašnjim, tj. i ovog časa jedinim važećim zakonom o općinskim, odnosno lokalnim izborima. Kažem nisam pravnik i nije mi sasvim jasno i zato tražim da mi se danas ovdje odgovori na to pitanje, ako ne može, onda to postavljam kao pitanje, a ne kao ono delegatsko pitanje u onom klasičnom smislu riječi da mi to objasni neko od Vijeća ministara, nego tražim odgovor na pitanje.Na koji način je moguće glasati, odnosno voditi izbore po starom izbornom zakonu i primijeniti odluku direktnom biranju načelnika. Dakle, moram priznati da je, rekao sam nisam pravnik, ali meni se čini da je to jedna stvar koju je vrlo teško objašnjiva za jedan nepravnički um. Drugo pitanje je, pitanje pozicije nacionalnih manjina. Mi smo preuzeli vrlo jasno i svi znamo da smo preuzeli jasne obaveze oko nacionalnih manjina i ne samo da smo preuzeli obaveze, nego smo usvojili i zakon. Dijelim dilemu, koju, kako je gospodin Jukić interpretirao smatram važnom, ali ne držim da je ona političko dvojenje ili dilema oko toga da ili ne, nego, zaista je potrebno tehnički precizirati i ne možemo se dovesti u situaciju da u jednoj općini možda tri pripadnika jedne nacionalne manjine imaju istu poziciju kao u nekoj hiljadu. Dakle, to je, svakako trebalo i treba riješiti, ali mislim da je to rješiva stvar. Međutim, za mene je nedopustivo da imamo zakon o nacionalnim manjinama, da tim zakonom propisujemo pravo nacionalnim manjinama da budu zastupljene i da ćemo se danas ovdje složiti kako te nacionalne manjine će čekati još čitave četiri godine da dobiju to svoje pravo. Ja osobno ne mogu nikako prihvatiti da snosim odgovornost za takvo ponašanje u javnosti od danas pa za naredne četiri godine, jer se smatram odgovornim, pošto učestvujem u tom procesu. Treće, također ozbiljno pitanje jeste pozicija medija, prava medija, pozicija medija itd. Ne bih više o tome, jer je ovdje bilo dovoljno riječi, ali je, očito, jasno da je to na jednoj strani političko pitanje, na drugoj ekonomsko pitanje i očito je jasno da smo mi formalno napustili vrijeme socijalizma, ali da se još uvijek, na neki način vrlo rado sjećamo toga pa bi ga ponekad i primijenili, naročito mi iz političkih partija, ako nam to koristi. Pošto je to tako, ja ću danas reći sljedeće. Smatram i to govorim na vrijeme, još uvijek je 16 sati i 9 minuta, smatram da se nisu stekli uvjeti za raspisivanje općinskih izbora u BiH, smatram da Parlamentarna skupština BiH nije izvršila svoje obaveze i smatram da bi danas trebalo da se izjasnimo o tome da prolongiramo objavljivanje općinskih izbora. Ja znam da ćete vi reći da ne mže. Ja sam upravo ovo namjerno htio da kažem da vodimo polemiku oko toga, da prolongiramo održavanje općinskih izbora, a da definiramo rok unutar koga moramo 9 dobiti izborni zakon, koji će riješiti ove, barem ove dvije, odnosno za mene tri vrlo ozbiljne dileme i vrlo ozbiljna pitanja. Da li će to biti za tri ili za sedam ili sedamnaest dana, ja o tome ne odlučujem. Meni je jako drago da se ovdje kao dom, jedinstveno kao svi, uz kolegu koji je opravdano odsutan slažemo da na ovom treba raditi jer smo svi prisutni ovdje, jer smo se svi odazvali da u jednom vrlo kratkom roku dođemo na sjednicu da imamo u ovim poslijepodnevnim satima sjednicu i da o tome želimo raspravljati. Držim da je ovo ozbiljno pitanje i da o njemu moramo porazgovarati. Iz tog razloga, ja tražim da se o mom prijedlogu izjasnimo. Drugo, tražim, također da naš dom donese zaključak da se traži utvrđivanje odgovornosti, da se traži utvrđivanje odgovornosti zbog kašnjenja u donošenju ovog zakona. Ja, zaista, ove sekunde ne znam ko je odgovoran. Apsoluto ne znam, ali definitivno znam da je šteta nedonošenja ovog zakona na vrijeme toliko velika da je ja ne želim preuzeti ni djelomice kao član Parlamentarne skupštine. I, zadnje, prihvaćam prijedlog i sugestiju naše ustavne komisije, koja je u ovom zakonu radila kao nadležna komisija, da se danas ne izjašnjavamo o ovome, nego da ostavimo dovoljno prostora, do naredne sjednice komisije, za, eventualne nove amandmane i za usaglašavanje postojećih amandmana na način da dobijemo takav tekst amandmana, o kojima se možemo izjasniti pozitivno i dati podršku. Nisam imao namjeru izazivati bilo kakvo nestrpljenje ili nervozu, ali sam imao namjeru da na ovaj način izrazim ono što mi se čini da manje više svi u ovoj sali dijelimo, kao članovi ovog doma, a to je jedno duboko ne slaganje sa činjenicom da nemamo ovaj zakon unatoč tomu da smo se mi u ovom domu potrudili i učinili onoliko koliko je bilo u našoj moći da dođemo na vrijeme sa novim zakonom. Smatram da je manja šteta od prolongiranja dana izbora nego ona koja bi mogla doći da vodimo izbore po starom zakonu, po kome više neće biti zastupljenosti nacionalnih manjinai po kome ćemo četiri naredne godine, međunarodnoj zajednici morati iz dana u dan iz sastanka u sastanak tumačiti zašto smo mi zašto smo izbjegli da uključimo nacionalne manjine u lokalnoj samoupravi. Hvala.
Hvala gospodinu Čengiću. Koliko ja imam ovdje na tasteru nema više prijavljenih za diskusiju. Ono što mislim reći jeste da je ovaj pokušaj Doma naroda ovaj zakon jedan kvalitet ljudi, odnosno svih delegata u ovom domu, međutim, sticajem okolnosti, evo kao definitivno usvajanje zakona nećemo moći napraviti u rokovima, mada smo mi i na prethodnoj skupštini malo diskutovali ozbiljnije o tom, no, situacija je takva kakva jeste. Ja ću prvo Hasane, ti si imao nekih prijedloga, ali prvo da stavimo na glasanje ono što je predložila naša komisija, a to je da produžimo rok amandmanskog djelovanja, hoćemo li navesti da rok za 15 dana da produžimo rok amandmanskog djelovanja da bi se mogli još ulagati amandmani, kako bismo još blje popravili ovaj zakon i kako bi tražili što bolja rješenja. Ja mislim da je ovo dobro i, evo, sad ću ja pitati. Ko je za ovakav prijedlog? Imamo li te rezultate? Dakle, od ukupno 14 poslanika, odnosno zstupnika svih 14 je glasalo za. Dakle, evo zaključak je da Dom naroda produžio rok za amandmansko djelovanje na izbornom zakonu. 10 Drugo, ja bih molio Hasana da pomogne da formulišemo ovaj prijedlog kojeg je Hasan predložio.
Dakle, moj prvi zaključak bi bio da se zaduži Kolegij Doma naroda da utvrdi način ili da predloži način utvrđivanja odgovornosti za kašnjenje donošenja ovog zakona. Vi možete glasati.
Da utvrdi, šta?
Da utvrdi odgovornost zakašnjenje donošenja ovog zakona, da utvrdi način za utvrđivanje odgovornosti. Ili da odredi način za utvrđivanje odgovornosti za kašnjenje donošenja ovog zakona u Parlamentarnoj skupštini BiH. Mi jesmo nadležni.
Hvala lijepa. Javio se za riječ gospodin Filipović.
Hvala lijepa za riječ. Ja osjećam potrebu reći dvije-tri riječi, vezano za ovu inicijativu uvaženog kolege zastupnika Čengića. Cijenim i poštujem i tako sam i razumio njegovu dobru nakanu reći svima nama ovdje i onima koji slušaju i prate naš rad, da ovaj dom nije skrivio, da je poduzeo sve što je mogao, da je, evo, izvan svih mogućih rokova koje je, žurio i završiti kompletnu proceduru i usvojiti i odraditi svoj posao, vezano za izmjene i dopune Izbornog zakona. U ovom domu prije nego večeras Izborna komisija, ovlaštena za to, proglasi i objoavi, raspiše lokane izbore. Dakle, tu nakanu potpuno razumijem i poštujem i prihvatam, jer doista držim da ljudi koji su radili u radnoj grupi za izmjene i dopune to su gospodin Genjac, gospodin Radović i moja malenkost, nisu pridonijeli kašnjenju stavljanja u proceduru Prijedloga izmjena Izbornog zakona. Nema ovdje gospođe koja je iznijela tu kvalifikaciju i ovdje rekla to što je rekla u odnosu na nerad radne grupe.Međutim, radna grupa nije predlagatelj Prijedloga izbornog zakona, nego Izborna komisija. Dakle, preokrenuli smo redoslijed stvari pa smo skrenuti u jednom drugom pravcu razmišljati što, čini mi se nije dobro. I, ono što je bitno zbog čega sam tražio riječ, držim da nam baš ne bi bilo uputno u ovom domu donositi zaključke i tražiti odgovornost nekoga u Zastupničkom domu, zbog čega je došlo, zbog, evo ovog stanja u kojem jesmo, jer nismo u roku donijeli prije onog roka u kojem se mora po Izbornom zakonu donijeti odluka o raspisivanju lokalnih izbora. Sad je dvojbeno da li je to u pitanju Zastupnički dom, koji je dobio kasno Prijedlog ovlaštenog predlaglatelja ili ovlašteni predlagatelj. Dakle, otvaram dilemu, a u odnosu na odluku o raspisivanju izbora, da mi sad svojom odlukom spriječimo. To je nešto što mi na to ne možemo utjecati. To bi značilo, ja dopustam sebi reći prvo mišljenje, tu imamo i uvaženog kolegu ministra pravosuđa, tajnika Vijeća ministara, ako hoćete oni će se javiti za riječ i dobiti, vjerojatno gospodine predsjedavajući. To bi značilo sad izmjenu određenih odredbi, ali 11 identičnu odluku na oba doma znate da bi prisilili i otklonuli, ove odmakli i mi ne bi imali izbora po Izbornom zakonu i postupit će Izborna komisija i raspisati izbore i u članku 3. dilema koju jepostavio kolega Čengić, to je kako mogu raspisati izbore i imat ćemo neposredan izbor načelnika. Dakle, poglavlje XIII predviđa mogućnost i porednog i neposrednog izbora, načelnika općina i izbor poglavlje XIII Izbornog zakona i tu je temelj ...
Hvala lijepa gospodinu Filipoviću. Je li se još neko javlja za riječ? Gospodin Zoran Spasojevć se javio za riječ. Zorane, izvolite.
Gospodine predsjedavajući, kolege poslanici, dragi gosti, Nisam se mislio javiti za riječ, ali diskusija gospodina Čengića me ponukala da kažem nekoliko riječi. Prvo što želim da kažem, to je da mi trenutno sad imamo važeći zakon po kome funkcioniše što se tiče izbora Izborni zakon, koji je valjan, donesen od ovog doma i on funkcioniše i ne znam zašto mi se toliko upinjemo za izmjene što nisu na vrijeme došle, pitanje kao što je rekao gospodin Ilija Filipović, da li je kriv predlagač ili su krivi predstavnici Predstavničkog doma, tu je velika dilema, zašto se ovoliko dugo čekalo da se u posljednji mjesec dana ili u posljednjih petnaest dana dođe u ovaj cajtnut da bi se tražilo nešto što je, možda objektivno bilo vrlo moguće uraditi, ali da je se to uradilo na vrijeme, možda tri mjeseca prije, početkom nove godine da se donio prijedlog izmjena i dopuna Izbornog zakona, sve bi bilo do sada zvršeno. Tako da nešto dovoditi u situaciju da mi pomijeramo izbore, da optužujemo, tražimo smjene u Predstavničkom domu, što nemamo, zaista nikakvih pravnih podloga da to možemo učiniti, to je po meni neobjašnjivo, iz tog razloga što mi imamo konkretan Izborni zakon. Ovo je sad još uvijek magla, koja treba da se donese, možda i neće biti donesena, ne znam da li će ove izmjene Izbornog zakona biti donesene, tako da ne trebamo se mnogo oko toga sikirati. Zakon izborni funkcioniše. Što se tiče izbora načelnika, to je regulisano entitetskim izbornim zakonom i mi nećemo imati uopšte rasprave, što se tiče posredno i neposrednog izbora načelnika, tako da, ako bude do pet sati donesena, ja mislim da jeste doneseno kako se bira načelnik, on će se tako i birati, ako ne bude ostat će po starom pravilu i to je jasno svima. Hvala.
Hvala gospodine Spasojeviću. Ono što ja kolegama u ovom domu u ovom momentu mogu saopćiti kad su u pitanju neki rokovi jeste da smo mi ovaj zakon dobili u Parlament 25.3. To znači, da je Dom najžurnije i najhitnije radio u želji da ovaj zakon usvoji i, evo, imamo to normalno što imamo. Ja sam čak sklon sad da zamolim gospodina Čengića i da ga upitam da li ostaje i dalje pri ovom prijedlogu ili će. Izvoli Hasane.
Ja se nadam da su uvažene kolege pravilno razumjele moju ideju. Dakle, prvo nisam tražio ničiju smjenu. Ja sam tražio da se utvrdi odgovornost i smatrao sam da trebamo na tome istrajati i ono što je gospdin Spasojević rekao je, zapravo suština čitave priče. On je bio vrlo precizan i rekao je: «Da smo to dobili prije tri mjeseca, mi bi to sigurno na vrijeme uradili». To jeste moje pitanje. Zašto to nismo dobili prije tri mjeseca? Zašto nije neko zonao prije tri 12 mjeseca da će izbori biti prema zakonu toga i toga datuma? Jesmo li mi takva dražva kao da sjedimo negdje, oprostite na izrazu u nekoj kafani? Je li stvarno da u ovoj državi ne postoji niko ko vodi o terminima, o datumima, o rokovima i obavezama? Mi smo to znali. Ovdje sjedi uvaženi kolega, koji je i prije manje od mjesec dana i insistirao na roku i rekao zakasnit ćemo. Šta smo uradili? To je suštinsko pitanje. Je li moguće da je jučer zasjedao Predstavnički dom i preključe i raspravjao a da ova tačka nije bila na dnevnom redu? Je li moguće da Izborna komisija radi svaki radni dan u čitavoj godini dana, da je finansirana iz Budžeta države BiH i da Izborna komisija ima samo jedan posao, u suštini jedan posao da vodi brigu o izborima, priprema implementacije izbora i je li moguće da ta Izborna komisija nije znala kad je datum i je li moguće da ta izborna komisija nije znala procedure u Parlamentarnoj skupštini i je li moguće da ona nije mogla na vrijeme rpedložiti to? Nije moguće gospodo. Ne pristajem da budem suodgovoran za neštozašto nisam suodgovoran i smatram da niko od nas ovdje od prisutnih nije suodgovoran. Ovo nije nikakva prozivka, nije nikakvo okrivljavanje unaprijed bilo koga. Ja sam samo predložio da Kolegij razmotri varijante utvrđivanja, dakle, da razmotri proceduru utvrđivanja odgovornosti za trenutno stanje, jer ja ponavljam, mi ćemo se sa rezultatima ovoga o čemu ovog časa raspravljamo sretati narednih 4,5 do pet godina. Mi ćemo ovo teško platiti u svim našim daljim razgovorima sa Evropom. Ja ne želim da snosim tu odgovornost. Mi smo to znali. Mi ne možemo reći da nismo znali ni za nacionalne manjine, da smo znali pokazali smo time što smo u parlamentarnoj proceduri, u ovoj parlamentarnoj skupštini donijeli i zakon, a sada nismo bili kadri da odredbe onog zakona uključimo u novi zakon. Gospodo, to su ozbiljne stvari i to su ozbiljne stvari koje nam se ponavljaju i koje će nam se, ako se ovako nastavi ponašati pojavljati i ubuduće, pogotovo u naredna dva mjeseca i pogotovo će nam se ponavljati od 20. do 30.juna o.g. kad budemojedni druge prozivali zašto nismo stigli ovo, ko je zakasnio koja komisija jeste, koja komisija nije. Iz svih ovih razloga, koje nisu uopće lične naravi, nego principijelne naravi, smatram da se trebamo izjasniti. Ja se izvinjavam kolegama. Ja znam da oni ne žele doći u jednu takvu situaciju faktički delikatnu, ožda i ličnu, ali, oprostite, ja se uopćeneću naljutiti ako, ko god bude glasao protiv. Ja želim da se ovo stavi na dnevni red danas, dakle, ovo pitanje utvrđivanja načina, metode ili puta za utvrđivanje odgovornosti za kašnjenje donošenja ovog zakona. O tome govorim sada. Hvala lijepa.
Hvala lijepa. Evo, javio se za riječ Goran.
Poštovane kolege, predstavnici Svjeta ministara i sredstava javnog informisanja, tendentno je da krivica ne stanuje ovdje u našem domu. Mi smo se, zaista uložili napor maksimalan. Svi smo svjesni toga da učinimo ovo u roku kako je predviđeno da bi ovi izbori mogli se organizovati i održati na jesen, ali uz ove izmjene i dipune, kojih smo svi svjesni da ih trebamo provesti, samo je pitanje modifikacije, dakle, poboljšanja određenih rješenja. Mi imamo te obaveze prema međunarodnoj zajednici, prvestveno mislim na naše postprijemne obaveze za naše članstvo u Savjet Evrope, gdje se jasno već opominjemo kada je u pitanju sve što je u vezi sa nacionalnim manjinama, dakle, i ovo njihovo učešće u lokalnim vlastima. Zaista, ja nas sve vidim ovdje na istom fonu. Možda svi malo drugačije razmišljamo, ali mislim da se trebamo zapitati zašto na jučerašnjoj sjednici predstavničkog doma nisu razmatrali ovu tačku dnevnog reda, zašto naše kolege iz Predstavničkog doma nisu uložile dodatni napor,koji smo i mi uložili da se pripreme i da uvrste ovo u dnevni red. To nam ne bi bilo prvi put. Bila bi manja šteta da smo i malo bolje u manjem intenzitetu poboljšali ovaj 13 zakon, nego da on ostane na snazi onakav kakav je u ovom momentu. I, evo, ja konkretno smatram da bismo, ne vidim da je prijedlog koji je predložio gospodin Čengić i, ako suštinu njegovu u potpunosti podržavam, ali ne vdim šta bi to moglo Kolegij, na koji bi mi to način bi mi mogli naći to rješenje. Ja, evo, predlažem da mi danas u toku ove sjednice da se napravi pauza jedna i da odredimo jednu grupu, koja bi pokušala formulisati zaključak našeg doma.
Dakle, mislilm da je bolje da dobro odvagamo. To je prvo. I, drugo gospodo, mi smo se obavezali na mnoge stvari. Naše stranke su potpisale obaveze, to će nam biti pokazano jednog dana kad nam bude kasno i kad ćemo se pravdati bez koristi. Bolje je da utvrdimo odgovornost makar posfestum, nego da se ponašamo kao da se ništa nije dogodilo. Hvala.
Hvala gospodinu Čengiću. Ko se javio? Spasojević.
Gospodine predsjedavjaući, Ja predlažem da mi prvo sad glasamo u prvom čitanju što nas sleduje po Poslovniku, a onda da stavimo gospodina Čengića zahtjev njegov, odnosno njegov prijedlog zaključka i da se i o njemu, također izjanimo i da nema razloga više da odugovlačimo. Sve smo izdiskutovali što se tiče ovog zakona. Znači, jasno je da smo mi uložili maksimano napora da smo danas išli u prvo čitanje da je bilo takve volje i u Predstavničkom domu išli i u drugo čitanje itd.znači, jasno će biti zapisano svugdje da je Dom naroda na današnjoj sjednici usvojio prvo čitanje, nije usvajao drugo čitanje zato što to nije raspravljao Predstavnički dom, ostavljena je mogućnost ovaj zaključak što je donesen prvi, znači, da idemo još 15 dana za amandmane da poboljšamo ovaj prijedlog izmjena i dopuna Izobornog zakona. Sve smo učinili što je do nas.
Hvala gospodine Spasojeviću. Ja mislim, ako smo, gospodine Filipoviću, nie primjedba, nego hoću da mi pomognete. Mi smo danas uvojili ovo da produžavamo amandmansko djelovanje, što znači da smo u proceduri i ne usvajamo zakon u prvom čitanju.Je li tako? Kad iscrpimo amandmansko djelovanje, onda ćemo ga usvojiti u prvom čitanju. Je li ja to dobro razumijem? Molim te, ja hoću da mi pomogneš. Izvoli Filipoviću.
Prvo, da primijetim da po Poslovniku vi imate pravnika pored sebe, to je tajnik Doma koji će vam pomagati, ali meni nije teško vama da odgovorim.
Ja bih volio da tebe čujem. 14
Dakle, nije sporno da možemo usvojiti i uprvom čitanju tekst kakav je pred nama i da mi amandmane razmotrimo u drugom čitanju, jer smo zaključili da amandmansko djelovanje omogućeno, dakle, da razmotrimo amandmane, prihvatimo ili odbacimo u drugom čitanju i u drugom čitanju usvojimo konačni tekst prijedloga.
Hvala gospodine Filipoviću. Ja ću staviti na glasanje, stavljam na glasanje prijedlog, usvajamo li zakon, Izborni zakon u prvom čitanju izmjena i dopuna. Je li tako. Zbog mogućnosti amandmanskog djelovanja to smo donijeli jednom kao zaključak. Ko je za? Jesmo li mi ovo dobro glasali? Sad ćemo ponoviti. Nisu svi glasali. Idemo na glasanje sad. Da vidimo kako će sad, tehnika je tehnika. Malo se nismo uigrali. Konstatujem da je jednoglasno usvojen Zakon u prvom čitanju. Hvala vam kolege lijepo. Dakle, stavljamo sad na glaslanje prijedlog gospodina Čengića.
Ja smatram da nije dobra praksa da se unparijed određuje sastav ovog, hajmo reći istražnog povjerenstva koje treba utvrditi odgovornost ko je odgovoran za kašnjenje ovog procesa i mislim da to može biti Kolegij, a i ne mora biti Kolegij i zato ja predlažem da izaberemo izborno povjoerenstvo, koje će utvrditi ko je odgovoran za kašnjenje ovog procesa donošenja izmjena i dopuna izbornog zakona BiH. Smatram da je stvarno kasno dostavljen, ali, evo, neću sad insistirati ja, smatram da treba formirati istražno povjerenstvo, odnosno komisiju i da trebamo dati određeno vrijeme, da se kaže ko je to i zašto odgovoran za ovo kašnjenje. Znači, predlažem da to ne bude Kolegij, nego dato bude neki drugi sastav, ali može bti i članovi Kolegija.
Hvala lijepo. Gospodin Čengić.
Što sam ja razumio od gospodina Jukića, ja bih htio da kažem sljedeće. Ono što on predlaže to je korak više od onoga što ja predlažem. Da.U bukvalnom smislu. Dakle, moj je prijedlog bio da vi kao Kolegij predložite način kako ćemo oko toga, pa ćemo se o tome na sledećoj komisiji izjasniti, a vi možete predložiti da to bude istražna komisija od tri člana, od šest članova, da bude, da radi toliko vremena, da bude, dakle, da vi predložite to. Nemojte da sad to odlučujemo, nego da vi to predložite, a razlog je vrlo jednostavan. Naime, vi ste, ipak, neko koji vrlo često sjedite zajedno, razgovarate, možete komunicirati i sa drugima i pokušati malo da to uradimo na jedan način, koji neće biti ni agresivan, ni ne učtiv, a pogotovo da bude unutar procedura rada Parlamentarne skupštine. Dakle, da vi predložite i ko bi to radio i u kom sastavu u smislu broja ljudi. Možemo poslije odrediti i rok koji će biti itd. pa da se o tome izjasnimo na narednoj sjednici Doma. 15
Hvala Hasane. Onda, evo, možemo li mi reći u ime Kolegija da ne glasamo da prihvatamo ovu zadaću, koju nam nudi, koju nam kaže naša skupština i da ćemo mi to u što kraćem vremenu predložiti skupštini jedan način kako ćemo to rješavati. Mislim da nije potrebno da glasamo. Hvala lijepo. Ja se izvinjavam, gospodin Nade Radović.
Gospodine predsjedniče, predsjedavajući, uvažene kolege, članovi Savjeta ministara, dragi gosti, Ja bih pokušao da dopunim, ne da se bavimo sami sobom, da se bavimo samo ovom tačkom, mi imamo veliki broj obaveza i sigurno je pred nama dosta posla. Prema tome, ovo treba da bude jedan apel svim učesnicima u rješavanju u Parlamentu ovdje dva doma, da se založimo u narednom periodu, ne samo ovo, nego dosta je tu reformskim zakona, ono što smo potpisali da će svak u svom domenu zalaže da se ispunjavaju obaveze. U tom smislu ja predlažem da vi kao Kolegij, date jedan apel, dakle, ne samo Predstavničkom domu nego svim institucijama, koje su zadužene da svoje obaveze izvršavaju tačno na vrijeme, onako kako je predviđeno onim programom i planovima koje smo mi donijeli i to bi bila dobra prilika da iskoristimo i da vi, evo, Dom naroda apeluje da svi ivršavaju svoje obaveze na kursu koji smo rekli reformski je pridruživanje Evrope, a znamo koje su tamo sve obaveze, jer smo to potpisali i šta očekuje jedan i drugi dom. Odnosno one službe koje trebaju da pripreme odgovarajuću legistlativu, zakone, propise, ali oni trebaju da dođu na Parlament da se usvoje. Toliko i hvala.
Hvala Nade. Evo, iskoristit ćemo i tu sugestiju. Hvala na sugestiji. Iskoristit ćemo ovu priliku da, zaista se ovaj dom oglasi javnosti i da zamoli ljude koji učestvuju u vlastima BiH da požure da stvarno idemo nekim bržim koracima. Hvala vam lijepo. Gospodin Osman Brka se javlja za riječ?
Ja se zahvaljujem i, zaista, prateći današnji rad nemam nikakve dileme da je ovaj dom jedinstven u tome da moramo ispunjavati i trebamo obaveze koje su pred nama na vrijeme i u roku, aposlutno obaveze koje su pred nama na vrijeme. Aposlutno sam siguran da svi 14 i Zrno 15-ti, koji danas nije ovdje da je on zato i da je ta atmosfera u ovom domu čitavo vrijeme i zbog toga gospodin Čengić je predložio jednu stvar, koja je za mene dobra, samo ja je ne bih razvodnjavao. Ovo što je on kasnije htio da dopuni pa dopunio to je meni razvodnjavanje stvari. Od toga nema ništa. Onda od toga, aposlutno nema ništa. Ja sam zato da Kolegij, u koga ja imam povjerenje, jer to su odgovorni ljudi u Kolegiju, što ja sad imam da proširujem sa nekakvim još članovioma. Nek Kolegij uradi svoj dio posla odgovorno i nek stavi do znanja svim institucijama u ovoj državi da ovaj dom, ne smao da želi da radi i da ispunjava svoje obaveze na vrijeme, nego da to traži i od svih ostalih institucija u ovoj državi da to rade na vrijeme i da ne dovode sa određenim svojim zakašnjenjima i ovaj dom u nezgodnu situaciju u kakvoj smo mi danas bez ikakve svoje 16 krivice smo u takvoj situaciji. Zašto?Mislim mi to imamo moralno pravo da tražimo od drugih jer svoje obaveze izvršavamo na vrijeme i zbog toga ja sam zato da Kolegij uradi svoj dio posla, sjedne, kaže ko nije radio. Kad će jednom u ovoj zemlji neko odgovarati za nešto što nije na vrijeme uradio, a morao je uraditi? Mora to neko jednom pokrenuti. Neko će kazati nismo mi zato zaduženi. Ko je? Ko će to kazati Parlamentarnoj skupštini ako mi međusobno nećemo govoriti otvoreno ko je zakazao u ovoj situaciji. Neko je zakazao. Treba to ko je zakazao brate da više ne zakaže. Hajde, nećemo ga razapeti, ali ćemo kazati nemaš to više pravo raditi. Zbog toga ja mislim da ne treba razvodnjavati, ali sad Kolegij da formira komisiju, od toga nema ništa.Ja sam, ili da to uradi Kolegij ili da nema, da kažemo od toga nema ništa. Ja sam zato da se, zaista, Čengićev prijedlog se usvoji ali da se ne razvodnjava. Hvala vam.
Hvala gospodine Brka. Gospodin Goran Milojević se javio za riječ.
Evo, slično razmišljam kao gospodin Brka, samo što sam ja možda još radikalniji. Ja predlažem danas, da mi napravimo pauzu i danas zaključak jedan da donesemo na fonu ovoga o čemu je govorio gospodin Brka. Dakle, ovo što kaže gospodin Spasojević da će neko reći Dom naroda eh, oni su dobri momci, a ovi su loši. Neće ljudi. Ja ne znam da li vi to primjećujete, mi kao Dom se susrećemo sa pokušajem marginalizacije naše. Vrlo često i naši funkcioneri iz Parlamentarne skupštine BiH kada se predstavlja neko iz Predstavničkog doma kaže se Parlamentarna skupština BiH. Nisu. Oni jesu dio Parlamentarne skupštine. Oni jesu dio Parlamentarne skupštine i mi smo. Predlažem zaključak na fonu onoga, što je rekao gospodin Brka. Ne mogu ga sad precizirati, bila bi potrebna jedna pauza da jedna grupa napravi taj zaključak da ga usvojimo danas da kažemo da smo mi bili spremni i da svmo mi dio svog posla uradili, da postoje problemi, da su to problemi koji su bili uobičajeni, ali smo mi uobičajeno i pronalazili rješenja ne samo u ovom domu, nego i u drugom i sad odjednom nema rješenja u ovom drugom domu. Postavlja se pitanje je li to slučajno.
Hvala lijepo. Dajem pauzu od 20 minuta i pozivam sa Kolegijum članove Ustavne ustavne komisije. [[PAUZA]] Ja vas molim da zauzmemo svoja mjesta i pauza koju smo imali iskoristili smoje i, evo je napravili zaključke, odnosno i predložit ćemo ove zaključke ovom domu na usvajanje. Ja vas molim, treba li da pažljivo pročitate zaključke i molim kolege koje imaju ili imaće primjedbe da se nešto izmijeni da vidimo da diskutujemo o ovim zaključcima. Ja mislim iskreno da su dobri da su dovoljno i rekli i nisu dovoljno oštri, da su u mjeri koje dopušta komunikacija iz ovog doma i mislim da bi ovo trebalo usvojiti. Ja bih molio, evo, ja ću zbog stenograma, ja ću zamoliti gospodina Jadranka da ove zaključke pročita, jednostavno da ih imamo u stenogramu. Izvolite gospodine Jadranko. 17
Dom naroda Parlamentarne skupštine Bosne i Hercegovine, na 21. sjednici održanoj 15.04.2004.godine, a povodom razmatranja Prijedlog zakona o izmjenama i dopunama Izbornog zakona Bosne i Hercegovine donosi sljedeće zaključke: 1. Dom naroda Parlamentarne skupštine Bosne i Hercegovine je osigurao sve neophodne preduvjete i održao današnju sjednicu sa ciljem blagovremeno usvajanja i donošenja Zakona o izmjenama i dopunama Izbornog zakona Bosne i Hercegovine, vodeći računa o građanima Bosne i Hercegovine i preuzetim međunarodnim obavezama. 2. Iako je Dom naroda jasno izrazio svoje raspoloženje za usvajanje i donošenje Zakona, a s obzirom na parlamentarnu proceduru nije bilo moguće usvajanje i donošenje ovog zakona, jer Predstavnički dom Parlamentarne skupštine Bosne i Hercegovine nije uopće razmatrao ovaj zakon, Dom naroda ne može prihvatiti bilo kakvu odgovornost za neusvajanje i nedonošenje Zakona u potrebnom roku. 3. Dom naroda traži od Predstavničkog doma Parlamentarne skupštine BiH da utvrdi razloge i okolnosti ne usvajanja Zakona i o tome obavijesti javnost. 4. Ovom prilikom Dom naroda Parlamentarne skupštine Bosne i Hercegovine traži od svih nadležnih institucija BiH da preduzmu sve potrebne aktivnosti radi izvršavanja preuzetih obaveza prema euroatlanskim integracijama u skladu sa prihvaćenim programom i rokovima.
Evo, čuli smo ovo što je gospodin Jadranko pročitao. Pa bih ja, ja mislim da nemamo nekih primjedbi. Ja ću sad, gospodine Halide izvolite.
Ja se nadam da će gramatičke greške biti otklonjene, prije nego što se ovo dostavi Predstavničkom domu, kao što je sastavljene riječi ne usvajanje, to je jedna riječ neusvajanje, blagovremeno, glagovremenog u prvoj rečenici itd., ali u drugom stavu molim vas, druga tačka. Kaže, i ako je Dom naroda jasno izrazio svoje raspoloženje za usvajanje donošenja zakona, pa zared, pa onda jedna druga rečenica, pa opet zared, Dom naroda ne može prihvatiti bilo kakvu odgovornost za ne usvajanje, dakle, i ako je sve uradio ne može snositi odgovornost. To je, potpuno, nije uopće primjereno jedno drugoj rečenici, nisu prostavljene, valjda se misli pošto je Dom naroda jasno izrazio ili obzirom da je, ili samo Dom naroda jasno izrazio i ne može prihvatiti bilo kakvu odgovornost. Znate, ove dvije rečenice uopće nisu početak i kraj ovog drugog stava potpuno su.
Ovom prilikom Dom naroda Parlamentarne skupštine BiH, traži od svih nadležnih institucija BiH, da poduzmu sve potrebne aktivnosti radi izvršavanja aaktivnosti preuzetih obveza i sad bih ja ovaj tekst ubacio sljedeći i dosljednu provedbu reformi, te usuglašavanje 18 legistralive sa standardima i normama zemalja članilca EU, umjesto prema euroatlanskim integracijama. Ovo mi se čini malo nezgrapno prema euroatlansklilm integracijama. Jer, pazite.
Mi imamo obaveze prema Vijeću Evrope. Možemo reći imenom jedne i druge, to je moguće ili ostaviti ovako ovu jednu opću definiciju. Mislim sve je isto, samo ne smijemo ići samo na EU, treba nam Vijeće Evrope, jer smo u Vijeću Evrope članovi, imamo ovo su ostvarene obveze.
Dobro, hvala lijepo. Gospodin Filipović se javio za riječ. Evo, samo kratko.
Hvala za riječ. Samo kratko.Upozorio bih sve kolege na točku 3. zaključka. Mi ćemo kad ova točka 3. bude isčitana od Zastupničkog doma dobiti kontra pitanje, jer ni mi danas nismo usvojili zakon o izmjenama i dopunama Zakona. Dakle, mi nismo usvojili zakon o izmjenama i dopunama zakona. Mi na to jesmo bili spremni, ali treba na određen način reći. Dakle, mi nismo usvojili, mi odgovaramo njima što oni nisu, a ni mi nismo. Mi smo odložili usvajanje i ostavili vrijeme za tesanje, da tako kažem grubo amandmana, produžili amandmansku fazu itd., jer oni nisu usvojili. Dakle, da su oni bili usvojili mi smo na to bili sspremni na to, mi bi odustali od amandmana i imali bismo zakono. Ali, reći da tražimo od njih da nam objasne zašto oni nisu usvojili, a nismo ga ni mi usvojili. Moramo jasno reći da to nismo htjeli, da to nismo mogli.
Ali, ja mislim da smo ovdje u ovom prvom dijelu, ja ne znam, u ovom drugom dijelu kazali da smo bili spremni na usvajanje i donošenje ovog zakonoa, međutim, nismo zbog procedure, ali dobro.Hvala lijepo. Je li se neko javio? Gospodin Neimarlija.
Ako mi sastavljači neće zamjeriti, ja bih sa svoje strane predložio malo drugačiju verziju teksta, uz ispriku i izvinjenje naravno, da budući da nisam učestvovao u tome, sad mi je lahko biti uspješan kritičar. Prema tome, jako cijenim ovo što su uradili i ova moja intervencija je samo u funkciji sažimanja ovog teksta i rekao bih očuvanja onoga što se tekstom hoće, ali samo u jednoj, neka mi se ne zamjeri, možda malo sretnijoj formi. Dakle, predložio bih da se tekst, da pojednostavi na način da ima tri stava, tri zaključka. Dom naroda Parlamentarne skupštine BiH je osigurao, ne sve, nego neophodne preduvjete za blagovremeno usvajanje i donošenje zakona o izmjenama i dopunama Izbornog zakona BiH. Cijeneći interese građana i preuzete međunarodne obaveze, s tim ciljem je zakazana i održana današnja sjednica Doma. Prvi zaključak. 19 Drugi bi bio. Predstavnički dom nije obavio pravovremeno razmatranje ovog zakona i Dom naroda traži, ili poziva Predstavnički dom da upozna javnost da utvrdi razloge i okolnosti oko ne razmatranja zakona, prijedloga zakona i o tome obavijesti javnost. Treće, ovom prilikom Dom naroda Parlamentarne skupštine Bosne i Hercegovine poziva ne sve, nego nadležne institucije BiH da preduzmu potrebne aktivnosti, i veći dio prijedloga za dodatak, ali suština je u tome da bi se ova tri prva zaključka, po mom sudu, mogla svesti na ova dva koja predlažem. Čini mi se da je to jedno sretno i korisno saživanje i da su formulacije malo sretnije, s obzirom da imamo adresu u Predstavničkom domu i da upućujemo njima zahtjev. Mislim da se čuva suština zapravo zahtjeva, a da je malo i probavljiviji za njegovo medijsko eksponiranje, kad se na ovaj način spominje. Hvala lijepo.
Hvala lijepo. Javlja li se još neko za riječ? Dakle, niko se više ne javlja za riječ. Hoćemo li se ovako sad Hilmo dogovoriti. Evo, da sad to što smo rekli te primjedbe i napišemo i sročimo i da ih predložimo da ne kažemo hajmo napraviti iz stenograma vaditi ovo, ono, pa ćemo se dogovarati o nekom novom zaključku, da probamo, hajde da to probamo sročiti i, evo, ovo ja mislim ova primjedba mog kolege Jukića bi mogla u ovom trećem, iz ovog trećeg pasosa da se možda uzme u obozir, možda da se kooptira u taj tekst.
Smatram da je veliki dio ovoga o čemu je govorio dr Hilmo je, ja sam saglasan s tim, ali smatram da bi bilo zgodno da se i ovaj dio koji je gospodin Jukić rekao da i to bude sastavni dio tog, izvinjavam se, možda nisam to. Mislim da bi to bilo prihvatljivo za sve da to napravimo i usvojimo.
Dobro. Čengić se javio za riječ. Izvolite gospodine.
Ovo sve što je gospodin Hilmo i gospodin Čengić se javio za riječ. Izvolite. Ovo sve što je gospodin Hilmo i gospodin Jukić što su rekli, ja mislilm da je to na fonu tog popravljanlja teksta, ali ostaje jedno otvoreno pitanje u onoj jednoj riječi, gdje je prijedlog razmatrali, zašto Predstavnički dom nije razmatrao, a mi kažemo usvajao. To je suština čitave priče. Oprostite, ne možemo mi prozivati njih zašto oni nisu razmatrali. Oni su mogli razmatrati godinu dana i da opet ne donesu. Priča je u tome je li zakon donijet ili nije. Dakle, to je, ja mislim da se oko toga treba izjasniti, jer nema koristi od razmatranja. Mi nismo ništa riješili razmatranjem, mi smo riješili do dana toga i toga ako je bilo moguće bez razmatranja samo glasanjem dobiti zakon to je posao. A, razmatranje godinu dana ne bi riješilo problem.Zato ja mislim da treba zadržati pojam ili riječ, dakle, usvajati, a ne razmatrati, jer u protivnom onda nismo završili. 20
Hvala lijepa. Smisao je usvajanje zakona. Evo, da malo imamo strpljenja dok ovo još sročimo.Uglavnom smo se složili sa ovim što je gospodin Neimarlija iznio uz ovo Jukićemo ovaj dodatak Jukićev od ovog objašnjenja, pa da ne prelazimo dalje pa da pričekamo da ovo bude završeno. Hajde da napravimo pauzu jednu od pet minuta, deset. [[PAUZA]] ... Hilmu Neimarliju da nam pročita zaključak. Ali, hoćeš li sa mjesta ili ćeš izaći?
Dakle, radi stenograma, budući da će se.
Sjedi Hilmo, bolje će se čuti.
Dom naroda Parlamentarne skupštine Bosne i Hercegovine, na 21. sjednici održanoj 15.04.2004. godine, a povodom razmatranja Prijedloga zakona o izmjenama i dopunama Izbornog zakona BiH, donsi sljedeće zaključke: 1. Dom naroda Parlamentarne skupštine BiH je osigurao neophdne preduvjete za blagovremeno uosvajanje i donošenje zakona o izmjenama i dopuonama Izbornog zakona BiH. Vodeći računa o interesima građana i preuzetim međunarodnim obavezama, s tim ciljem je zakazana i održana današnja sjednica Doma. 2. Iako je Predstavnički dom Parlamentarne skupštine Bosne i Hercegovine nije blagovremeno obavio parlamentarnu proceduru za usvajanje i donošenje zakona, Dom naroda traži od Predstavničkog doma da utvrdi razloge i okolnosti koje su to uvjetovale i o tome obavijesti javnost. 3. Ovom prilikom Dom naroda poziva nadležne institucije BiH, da preuzmu sve, da preduzmu sve aktivnosti koje su potrebne za izvršavanje preuzetih obaveza prema euroatlanskim integracijama i za dosljedno provođenje reformi na tom putu.
Evo čuli smo. Ima li primjedbi?
Kolega Jukiću, ja sam ovo sažeo na kraju, mislim da sam sačuvao suštinu.
Hvala vam lijepo. Evo, ja se nadam da smo došli do nekog teksta za koga, ja stavljam prijedlog na glasanje. 21 Ko je za, ovo što je zaključak. Dakle, ukupno je glasalo 12 kandidata. Pardon 13 kandidata, 12 je za i 1 je suzdržan i nema niko protiv. Dakle, usvojili smo zaključak. Hvala vam lijepo. Preći ćemo na drugu tačku dnevnog reda. Ad.2. Izbalansiranost kadrova u institucijama BiH po nacionalnom principu U skladu sa zaključkom Doma naroda, usvojenom na 20. sjednici Doma naroda, održanoj 6. aprila 2004. godine, danas razmatramo ovu tačku dnevnog reda. Odmah nakon sjednice, uputili smo pismo predsjedavajućem Vijeća ministara da nam dostavi opsežan izvještaj izbalansiranosti kadrova u institucijama BiH po nacionalnom principu. Vijeće ministara nije dostavilo izvještaj. Ja molim mog kolegu, našeg kolegu Boška Šiljegovića, kao predlagača i čovjeka koji je tražio da ovo bude tačka dnevnog reda, ja ga molim za riječ. Izvolite.
Hvala gospodine predsjedavajući. S obzirom da nismo dobili informaciju o kadrovima u Savjetu ministara po nacionalnom principu, odnosno taj moj prijedlog je kasnije dopunjen kolegama iz bošnjačkog naroda u institucijama BiH, ja predlažem da ovu tačku dnevnog reda skinemo, a onog momenta kad od Savjeta ministara dobijemo konačan izvještaj da onda vjerovatno idemo u pravcu, jer ovo bi bilo samo parcijalno usvajanje zaključka u jednom segmentu i uvažio sam da mi trebamo u nekom narednom periodu da budemo korektivni faktor za ovaj nacionalni i, ako ima potrebe, vidim da je ovdje gospdin Ivan Ćosić, sekretar, ako ima potrebe, povlačim ja dok ne dobijem kompletan izvjetšaj kojeg ćemo razmatrati i davati prijedloge u tom pravcu.
Hvala lijepo. Evo, ja ne znam hoće li gospodin Ćosić imati, želiti reći nešto? Izvolite gospodine Ćosiću.
Gospodine predsjedatelju, gospodo zamjenici predsjedatelja i gospodo izaslanici, Evo, zahvaljujući na prilici da se obraćam ovom domu po prvi put, dužan sam ispred Vijeća ministara kazati samo nekoliko napomena. Gospodin predsjedatelj Vijeća ministara nije mogao nazočiti današnjoj sjednici zbog svojih neodgodivih obveza, pa u ime Vijeća ministara sam ja dužan kazati samo sledeće. Da ne bi ostalo, zapravo, kao ne izvršena obveza Vijeća ministara u pogledu ovog zaključka, koji je maloprije spomenut, dužan sam samo kazati da smo mi na današnjoj sjednici, znači, na današnjoj sjednici Vijeće ministara donijelo zaključak kojim je obvezalo ministre i rukovoditelje tiljela Vijeća ministara, odnosno institucija BiH, koji su utemeljeni Zakonom o Vijeću ministara, Zakona o ministarstvima i drugim tijelima Bosne i Hercegovine, da do 25. ovoga, dostavi opsežnu informaciju o stanju uposlenosti, znači, uposleno po 22 nacionalnoj osnovi. Nismo mogli za današnju sjednicu pripremiti ovo opsežno izviješće, jer smo mi zaprimili materijal tek 8. ovoga, a u međuvremenu nije bilo sjednice Vijeća ministara nego tek danas, tako da je to razlog zašto i danas niste imali taj materijal na raspolaganju, a obzirom da je problematika takve vrste da treba malo više vremena da skupimo sve te podatke i nakon 25. bit će dostavljeno ovom domu ova potpuna informacija, sukladno ovom zaključku i imat ćete priliku o njoj raspravljati. Evo, hvala lijepa.
Hvala lijepa gospodine Ćosiću. Ja se zahvaljuljem našem kolegi Bošku Šiljegoviću za ovo razumijevanje, odlično razumijevanje ovog problema ovih stvari. Također se zahvaljujem gospodinu Ćosiću i bilo bi mi zaista drago kad bi Vijeće ministara u tom roku za danom, koje je, eto samo sebi zadalo, dostavilo taj jedan pregled na Parlamentu da razmatra i ima potrebe da Parlament to razmotri i, evo, ja mislim da je to i dobro. Imate evo i razumijevanje gospodina Šiljegovića i kompletnog Parlamenta. Prema tome, drage kolege, ja mislim da smo ovu sjednicu završili i hvala vam na saradnji. Hvala vam na razumijevanju. Pomogli ste i hvala vam na tome što smo prevazišli sve probleme u onoj prvoj tačci kod dilema jesmo li trebali odražti sjednicu ili nismo. Ispostavilo se, ipak, da je ova sjednica bila vrlo potrebna i da smo na njoj riješili kvalitetno neke stvari. Ostavit ćete te kartice unutra, pa će Služba. Dakle, moram vas sad obavijestiti zbog vremena, koje, kako stoje stvari zbog zauzetosti mnogih zastupnika i poslova koje obavljamo, mi smo danas na Kolegiju razmatrali mogućnost održavanja sjednica, pa smo se dogovorili da 26. aprila imamo jednu sjednicu i da drugu sjednicu imamo 22 - 21. maja, tako da zonate da se pripremite da održimo te dvije sjednice još. Hvala lijepo. To su informacije. Sjednica je završila sa radom u 18,40 sati.